ખુલ્લી હવામાં પાણીનું સતત બાષ્પીભવન થતું હોય છે. પાણીના રેણુઓ વરાળ બનીને હવામાં ભળતાં હોય છે, જેનું પ્રમાણ ઉષ્ણતામાન અને હવામાં રહેલા ભેજ પર આધાર રાખે છે. રાત્રી દરમ્યાન ઉષ્ણતામાન નીચું જવાને કારણે આ પ્રક્રિયા મંદ પડે છે અને હવામાં પાણીના ઝીણાં ફોરાં એકત્રિત થાય છે, જે સવારે વાતાવરણને ધુંધળું બનાવે છે. આને ધુમ્મસ કહેવામાં આવે છે. સામાન્ય રીતે સૂર્યોદય થયા પછી તાપમાનમાં વધારો થતાં વાતાવરણમાં રહેલું પાણી બાષ્પીભવન થઈ ઉડી જાય છે અને વાતાવરણ ફરી સ્વચ્છ બને છે.